Bastian Stabell

Bastian Danielsen Stabell (født 20. mai 1988 i Stuttgart) er en norsk skuespiller og sanger som debuterte sju år gammel ved Det norske teatret som Slikkepinnegutt i Daniel Bohrs oppsetning av Trollmannen fra Oz. Som barneskuespiller medvirket han i flere stykker ved blant annet Oslo Nye Teater, Den Norske Opera og Det norske teatret.

Som sanger begynte han i St. Halvardsguttene men forlot koret til fordel for Sølvguttene som på dette tidspunktet var ledet av Torstein Grythe. I Sølvguttene fungerte han som en av hovedsolistene og fikk dermed vært med på utallige opptredener i Oslo og omegn samt en turne til Berlin. Han fikk i tillegg gjestet Den Norske Opera ved flere anledninger som guttesopran.

Bastian Stabell har også bakgrunn fra voice-acting og har blant annet dubbet Gus i Friminutt, Hathi i Jungelungene og Mowgli i Jungelboken - Mowglis Historie.

Fra januar 2011 til juli samme år var Stabell teatersjef for Teater Neuf som holder til på Chateau Neuf. I august 2011 spilte han Tony i Teater Neufs oppsetning av West Side Story.

Rolleliste

2011 – West Side Story – Chateau Neuf – Tony
2011 – Lulu – Den Norske Opera – Jesus og klovn
2010 – Jorden rundt på 80 dager (opera) – Den Norske Opera – Fangevokteren
2009 – Hair – Chateau Neuf – Claude
2006 – Østafor Sol – Stabekk Teater – Kvitebjørn
2002 – Tosca – Den Norske Opera – Gjetergutten
2001 – Tryllefløyten – Den Norske Opera – Førstegutt
2001 – Pinocchio – Det Norske Teateret – Ensemble
2001 – Lille Eyolf – NRK Radioteateret – Eyolf
2001 – Vengier flyr i natten – NRK Radioteateret – Espen
2000 – Macbeth – Den Norske Opera – Banquos sønn
2000 – Cabaret – Oslo Nye Teater – Gutt
1999 – Mini-tryll – Den Norske Opera – Førstegutt
1999 – Emil i Lønneberget – Det Norske Teateret – Emil
1999 – Macbeth – Det Norske Teateret – Sønnen til MacDuff og budbærer
1998 – La bohème – Den Norske Opera – Gutt
1997 – Historia om ein landsby – Det Norske Teateret – Ensemble
1995 – Trollmannen fra Oz – Det Norske Teateret – Slikkepinnegutt/Ensemble

 

Norske skuespillere
Norske stemmeskuespillere
Personer fra Stuttgart
Fødsler i 1988